stanford-oval/wikipedia huggingface dataset:
วรินท์รัตน์ ยลประสงค์
ผลงานเพลง > บีเอ็นเคโฟร์ตีเอต

บทความหลัก: รายชื่อผลงานของบีเอ็นเคโฟร์ตีเอต
| ปี | เพลง | ซิงเกิล | อัลบั้ม | ตำแหน่ง | อ้างอิง |
| --- | --- | --- | --- | --- | --- |
| 2561 | "Tsugi no Season" (ฤดูใหม่)” | "เธอคือ...เมโลดี้" | จาบาจา | เซ็มบัตสึ |  |
| 2561 | "Mata Anata no Koto wo Kangaeteta (คิดถึง…)" | “BNK Festival” | จาบาจา | เซ็มบัตสึ |  |
| 2562 | “77 no Suteki na Machi e (77 ดินแดนแสนวิเศษ)” | “77 ดินแดนแสนวิเศษ” | วาโรตะพีเพิล | เซ็มบัตสึเพลงหลัก |  |
| 2563 | "Wink wa 3 Kai (วิ้งค์ 3 ครั้ง)" | "เฮฟวีโรเทชัน" | วาโรตะพีเพิล | เซ็มบัตสึ |  |
| 2564 | "Only today – Acapella Version" | “ดีอะ” | Gingham Check | เซ็มบัตสึ |  |
| 2565 | "Hoshizora wo Kimi Ni (ทุ่งแสงดาว)" | “Sayonara Crawl” | Gingham Check | เซ็มบัตสึ |  |
| 2565 | "Kinou Yori Motto Suki (ชอบเธอมากกว่าเมื่อวาน)" | “Believers” | Gingham Check | เซ็มบัตสึ |  |
| 2566 | "Must Be Now" | "Kibouteki Refrain" | #SukiNanda | เซ็มบัตสึ |  |
ผลงานเพลง > ไลร่า/ไวร่า/คาร์ร่า

บทความหลัก: ไวร่า
| ปี | เพลง | ซิงเกิล | อัลบั้ม | ตำแหน่ง | อ้างอิง |
| --- | --- | --- | --- | --- | --- |
| 2563 | "ไลร่า" (LYRA) |  | ไลร่าเดอะเฟิสต์อีพี (LYRA The 1st EP) | สมาชิกวง LYRA |  |
| 2563 | "วานิลลา" (Vanilla) |  | ไลร่าเดอะเฟิสต์อีพี (LYRA The 1st EP) | สมาชิกวง LYRA |  |
| 2563 | "เมโลดี้..ที่คิดถึง (Our Memory)" |  |  | สมาชิกวง LYRA |  |
| 2564 | "ต๊ะต่อนยอน...Hurry Up!" (ร่วมกับ ซันนี) | ต๊ะต่อนยอน...Hurry Up! |  | สมาชิกวง VYRA |  |
| 2566 | "Miracle" | Miracle |  | สมาชิกวง QRRA |  |
| 2567 | "Happy We Day" | Happy We Day |  | สมาชิกวง QRRA |  |
| 2567 | "ไม่ง้อจะพอแล้วนะ (Enough)" | ไม่ง้อจะพอแล้วนะ (Enough) |  | สมาชิกวง QRRA |  |
ผลงานภาพยนตร์/โฆษณา/อื่น ๆ > ภาพยนตร์

| ปี | ชื่อเรื่อง | ค่าย | ผู้กำกับ | บทบาท | วันที่เข้าฉาย | หมายเหตุ | อ้างอิง |
| --- | --- | --- | --- | --- | --- | --- | --- |
| 2563 | BNK48: One Take | ไอแอม ฟิล์ม | มนัสนันท์ พันเลิศวงศ์สกุล | ตัวเอง | 18 มิถุนายน (เน็ตฟลิกซ์) | ภาคต่อจาก BNK48: Girls Don't Cry |  |
ผลงานภาพยนตร์/โฆษณา/อื่น ๆ > โฆษณา/พรีเซ็นเตอร์

| ปี | รายการ | ยี่ห้อ | หมายเหตุ | อ้างอิง |
| --- | --- | --- | --- | --- |
| 2562 | Atmos Bangkok X BNK48 | Atmos | ร่วมกับสมาชิกวง BNK48 |  |
ผลงานภาพยนตร์/โฆษณา/อื่น ๆ > รายการโทรทัศน์

| ปี | ชื่อรายการ | วันที่ออกอากาศ | ช่อง | หมายเหตุ | อ้างอิง |
| --- | --- | --- | --- | --- | --- |
| 2561 | BNK48 Senpai 2nd Generation | 8 กันยายน – 15 ธันวาคม | เวิร์คพอยท์ | รายการเรียลลิตี |  |
| 2561 | Victory BNK48 | 3 กรกฎาคม – 25 ธันวาคม | เวิร์คพอยท์ | รายการวาไรตี้ |  |
ผลงานภาพยนตร์/โฆษณา/อื่น ๆ > รายการออนไลน์

| ปี | ชื่อรายการ | วันที่ออกอากาศ | เครือข่าย | หมายเหตุ | อ้างอิง |
| --- | --- | --- | --- | --- | --- |
| 2563 | LYRALITY SHOW | 7 สิงหาคม – 9 ตุลาคม | AIS PLAY, ไลน์ทีวี | รายการเรียลลิตี |  |
ผลงานภาพยนตร์/โฆษณา/อื่น ๆ > มิวสิควิดีโอ

| ปี | เพลง | ศิลปิน | อ้างอิง |
| --- | --- | --- | --- |
| 2567 | HBDFU | QEETHA |  |
| 2567 | ผิดเอง (Regret) | Yes Indeed |  |
ผลงาน Acting Coach > มิวสิควิดีโอ

| ปี | เพลง | หมายเหตุ | อ้างอิง |
| --- | --- | --- | --- |
| 2567 | "Dare no Koto wo Ichiban Aishiteru?" (ที่หนึ่งตรงนั้น เป็นฉันได้ไหม?) | ทำหน้าที่เป็น Acting Coach (มีชื่อในเครดิตท้าย MV) |  |
| 2567 | "Kurumi to Dialogue" (แล้ว…ต้องทำยังไงล่ะ?) | ทำหน้าที่เป็น Acting Coach (มีชื่อในเครดิตท้าย MV) |  |
คอนเสิร์ต

| ปี | วันที่ | ชื่อคอนเสิร์ต | สถานที่จัด | หมายเหตุ | อ้างอิง |
| --- | --- | --- | --- | --- | --- |
| 2561 | 15 กันยายน | BNK48 1st 2gether Concert | ลานกิจกรรม เซ็นทรัลเวิลด์ | ฟรีคอนเสิร์ต รวมสมาชิก BNK48 ทั้งรุ่นที่ 1 และรุ่นที่ 2 |  |
| 2562 | 26 มกราคม | BNK48 Space Mission Concert | อิมแพ็ค อารีน่า เมืองทองธานี | คอนเสิร์ตก่อนงานประกาศผล BNK48 6th Single Senbatsu General Election และเป็นคอนเสิร์ตที่ตรงกับวันเกิดของเธอด้วย |  |
| 2562 | 23 มีนาคม | แบบเบิร์ดเบิร์ดโชว์ ครั้งที่ 11 2019 The Return of BBB # 11 Dream Journey Restage | อิมแพ็ค อารีน่า เมืองทองธานี | เป็นแขกรับเชิญ แสดงเพลง มาทำไม ของ ธงไชย แมคอินไตย์ ร่วมกับสมาชิกวงบีเอ็นเคโฟร์ตีเอต รุ่น 2 |  |
| 2562 | 24 สิงหาคม | AKB48 Group Asia Festival 2019 in Shanghai | National Exhibition and Convention Center | คอนเสิร์ตรวมวงน้องสาวต่างประเทศของ 48 Group (AKB48 / JKT48 / BNK48 / MNL48 / AKB48 Team SH / AKB48 Team TP / SGO48) โดยนิกี้เล่นคีย์บอร์ดในโชว์พิเศษแบบวงดนตรีสดของวง BNK48 |  |
| 2562 | 2 พฤศจิกายน | BNK48 2nd Generation Concert "Blooming Season" | ศูนย์นิทรรศการและการประชุมไบเทค Hall 106 | คอนเสิร์ตเต็มรูปแบบครั้งแรก และครั้งเดียวของสมาชิกวง BNK48 รุ่น 2 ทั้ง 24 คน |  |
| 2565 | 30 ตุลาคม | BNK48 & CGM48 Request Hour 2022 | Union Hall, 6F Union Mall | คอนเสิร์ต Request Hour ครั้งแรกใน 48 Group ประเทศไทย |  |
| 2566 | 4 กุมภาพันธ์ | AKB48 Group CIRCLE JAM | เซ็นทรัลเวิลด์ ไลฟ์ ชั้น 8 | คอนเสิร์ตรวมวง 48 Group (AKB48 / BNK48 / CGM48 and more) |  |
| 2566 | 6 สิงหาคม | BNK48 vs CGM48 Concert “The Battle of Idols” | Union Hall, 6F Union Mall | คอนเสิร์ตรวมวง BNK48 และ CGM48 |  |
| 2566 | 28 ตุลาคม | i-Riginal Live 2023 | ธันเดอร์โดม เมืองทองธานี | คอนเสิร์ตรวมศิลปินค่าย Independent Records ครั้งแรก โดยนิกี้ขึ้นแสดงในนาม QRRA |  |
| 2566 | 29 ตุลาคม | Depart' Cher Cherprang BNK48's Graduation concert | ธันเดอร์โดม เมืองทองธานี | คอนเสิร์ตส่งท้ายของ เฌอปราง BNK48 ในฐานะเมมเบอร์ของวง BNK48 |    |
| 2567 | 28 เมษายน | Last Season | Centerpoint Studio | คอนเสิร์ตส่งท้ายของ BNK48 รุ่นที่ 2 ซึ่งนิกี้เป็นผู้เขียนบล็อกกิ้งให้ 13 เพลงที่ทำการแสดงในคอนเสิร์ต |  |
แหล่งข้อมูลอื่น

นิกี้ BNK48 ในงาน Roadshow ที่จังหวัดระยอง เมื่อวันที่ 21 ตุลาคม พ.ศ. 2566
รัฐประหารในสยาม มิถุนายน พ.ศ. 2476

รัฐประหารในสยาม มิถุนายน พ.ศ. 2476 เป็นรัฐประหารในสยาม  เกิดขึ้นเมื่อวันอังคารที่ 20 มิถุนายน พ.ศ. 2476 นำโดย พันเอก พระยาพหลพลพยุหเสนา ยึดอำนาจการปกครองของนายกรัฐมนตรี พระยามโนปกรณ์นิติธาดา
เหตุการณ์

รัฐประหารครั้งนี้มีหลังจากที่หลวงประดิษฐ์มนูธรรมถูกบังคับให้ออกจากประเทศไทย ด้วยถูกโจมตีว่าเป็นคอมมิวนิสต์จากการเสนอสมุดปกเหลือง ตามด้วยการที่พระยามโนปกรณ์นิติธาดาประกาศพระราชกฤษฎีกาปิดสภาฯ และงดใช้รัฐธรรมนูญบางมาตราตั้งแต่ต้นเดือนเมษายน
ในเดือนมิถุนายน สี่ทหารเสือคณะราษฎรลาออกจากตำแหน่งสำคัญทางทหาร พระยามโนปกรณ์นิติธาดาจึงแอบร่วมมือกับพันโทพระยาศรีสิทธิสงคราม ว่าที่เจ้ากรมยุทธการทหารบก วางแผนจับกุมและประหารชีวิตคณะราษฎรจำนวนหกสิบคน แต่ข่าวรั่วถึงพันโทหลวงพิบูลสงครามเสียก่อน
ในเวลาหัวค่ำของคืนวันที่ 20 มิถุนายน พ.ศ. 2476 คณะทหารบก, ทหารเรือ และพลเรือน นำโดยพระยาพหลพลพยุหเสนา, หลวงพิบูลสงคราม และหลวงศุภชลาศัย ได้นำกำลังทหารบีบให้พระยามโนปกรณ์นิติธาดาลาออกจากตำแหน่ง โดยอ้างเหตุผลว่าเพราะรัฐบาลกระทำการเป็นเผด็จการ ทำลายระบอบใหม่
ผลสืบเนื่อง

พระยาพหลพลพยุหเสนามอบหมายให้เจ้าพระยาพิชัยญาติ ประธานสภาผู้แทนราษฎร นำความกราบบังคมทูลพระบาทสมเด็จพระปกเกล้าเจ้าอยู่หัว ณ วังไกลกังวล หัวหิน เพื่อโปรดเกล้าฯ ให้เปิดประชุมสภาฯ พร้อมถวายรายงานเรื่องการยึดอำนาจ  ที่ประชุมสภาลงมติเลือกพระยาพหลพลพยุหเสนาเป็นนายกรัฐมนตรีคนใหม่ พระยาพหลพลพยุหเสนาดำรงตำแหน่งเพียงสิบวันก็ประกาศลาออกจากตำแหน่งนายกรัฐมนตรี ด้วยเห็นว่าตนเป็นผู้บัญชาการทหารบก มิสมควรจะเป็นผู้นำรัฐบาล แต่ในหลวงยับยั้งการลาออก
อีกด้านหนึ่ง บุคคลสำคัญรัฐบาลชุดที่แล้ว เช่น พระยาทรงสุรเดช ก็เดินทางออกนอกประเทศและถูกกีดกันจากแวดวงการเมือง ส่วนพระยามโนปกรณ์นิติธาดาเลือกเดินทางลี้ภัยไปที่ปีนัง อีกด้านหนึ่ง พระยาศรีสิทธิสงครามก็แค้นหลวงพิบูลสงครามถึงขั้นประกาศว่าจะต้องฆ่าให้ตาย
การรัฐประหารในครั้งนี้มีบันทึกของพระยาพหลพลพยุหเสนาไว้ว่า ง่ายดายกว่าเมื่อครั้งปฏิวัติวันที่ 24 มิถุนายน พ.ศ. 2475 ซึ่งการรัฐประหารครั้งนี้ ผู้ก่อการต้องกระทำ หาไม่แล้ว อาจจะถูกจัดการหมดทั้งคณะจากกลุ่มที่นิยมระบบการปกครองแบบเก่าก็ได้
ดูเพิ่ม

รัฐประหารในสยาม เมษายน พ.ศ. 2476
ถนน 20 มิถุนา
กบฏบวรเดช
จ้าว จื่อหยาง
กลับสู่รัฐบาล

จ้าวใช้เวลาสี่ปีในการทำงานเป็นช่างประกอบที่โรงงานรถยนต์เซียนจงในหูหนาน จ้าว อู่จฺวิน ลูกชายคนเล็กจากบรรดาลูกชายทั้งห้าคนทำงานร่วมกับเขา (จ้าวยังมีลูกสาวคนเล็กด้วย) ในช่วงลี้ภัยทางการเมือง ครอบครัวของจ้าวอาศัยอยู่ในอพาร์ตเมนต์เล็ก ๆ ใกล้กับโรงงานของเขา โดยมีกระเป๋าเดินทางใบเล็กอยู่ในห้องนั่งเล่นที่ใช้เป็นโต๊ะอาหารได้
การฟื้นฟูของจ้าวเริ่มต้นใน ค.ศ. 1971 เมื่อเขาและครอบครัวถูกปลุกขึ้นกลางดึกเพราะมีคนมาเคาะประตู โดยไม่ต้องอธิบายอะไรมาก หัวหน้าพรรคประจำโรงงานที่จ้าวทำงานอยู่ได้แจ้งต่อจ้าวว่าเขาจะต้องไปที่ฉางชา เมืองหลวงของมณฑลทันที พาหนะขนส่งของโรงงานมีเพียงจักรยานยนต์สามล้อเท่านั้นที่พร้อมจะรับเขาไป จ้าวถูกขับรถพาไปที่ท่าอากาศยานฉางชา ที่ซึ่งได้เตรียมเครื่องบินไว้เพื่อบินเขาไปยังปักกิ่ง แม้จะยังคงไม่รู้ว่าเกิดอะไรขึ้น จ้าวก็ขึ้นเครื่องไป เขาเช็กอินเข้าโรงแรมปักกิ่งที่สะดวกสบายแต่ไม่สามารถนอนหลับได้ ภายหลังเขาอ้างว่าเกิดจากการใช้ชีวิตในความยากจนมาหลายปี และที่นอนที่นุ่มเกินไป ในตอนเช้า จ้าวถูกพาตัวไปประชุมกับนายกรัฐมนตรีโจว เอินไหลที่มหาศาลาประชาชน ไม่นานหลังจากที่พวกเขาพบกัน จ้าวก็เริ่มกล่าวสุนทรพจน์ที่เขาเตรียมไว้คืนก่อนว่า "หลายปีมานี้ ข้าพเจ้าได้คิดทบทวนเกี่ยวกับการปฏิวัติทางวัฒนธรรมในฐานะกรรมกร..." โจวขัดจังหวะเขาโดยกล่าวว่า "คุณถูกเรียกตัวมาปักกิ่งเพราะคณะกรรมาธิการกลางได้ตัดสินใจแต่งตั้งให้คุณเป็นรองหัวหน้าพรรคของมองโกเลียใน"
หลังถูกเรียกตัวกลับจากการลี้ภัยทางการเมือง จ้าวพยายามแสดงตนเป็นพวกเหมาอิสต์ และสละความสนใจในการส่งเสริมวิสาหกิจเอกชนหรือแรงจูงใจทางวัตถุอย่างเปิดเผย การเปลี่ยนมานับถือลัทธิเหมาของจ้าวไม่นานก็จบลง และต่อมาเขาก็กลายเป็น "สถาปนิกหลัก" ของการเปลี่ยนแปลงครั้งใหญ่ที่สนับสนุนตลาดที่เกิดขึ้นหลังการถึงแก่อสัญกรรมของเหมา แม้เขาจะมีส่วนสำคัญในการชี้นำเศรษฐกิจของจีนตลอดอาชีพการงานของเขา แต่จ้าวกลับไม่ได้รับการฝึกฝนทางเศรษฐศาสตร์อย่างเป็นทางการ
ตลอดปี ค.ศ. 1972 โจวกำกับดูแลการฟื้นฟูทางการเมืองของจ้าว เขาได้รับการแต่งตั้งให้เป็นคณะกรรมาธิการกลาง และในมองโกเลียในได้เป็นเลขาธิการและรองประธานคณะกรรมาธิการปฏิวัติในเดือนมีนาคม ค.ศ. 1972 จ้าวได้รับการเลื่อนตำแหน่งเป็นคณะกรรมาธิการกลางชุดที่ 10 ในเดือนสิงหาคม ค.ศ. 1973 และกลับมายังกวางตุ้งในตำแหน่งเลขาธิการพรรคคนที่ 1 และประธานคณะกรรมาธิการปฏิวัติในเดือนเมษายน ค.ศ. 1974 เขากลายเป็นกรรมาธิการการเมืองภูมิภาคทหารเฉิงตูในเดือนธันวาคม ค.ศ. 1975
กลับสู่รัฐบาล > การปฏิรูปเศรษฐกิจในเสฉวน

จ้าวได้รับการแต่งตั้งเป็นเลขาธิการพรรคประจำมณฑลเสฉวนใน ค.ศ. 1975 ถือเป็นเจ้าหน้าที่ระดับสูงสุดของมณฑล ก่อนหน้านี้ ในช่วงการปฏิวัติทางวัฒนธรรม เสฉวนโดดเด่นในเรื่องการต่อสู้อย่างรุนแรงระหว่างองค์กรคู่แข่งของยุวชนแดงในพื้นที่ ในเวลานั้น เสฉวนเป็นมณฑลที่มีประชากรมากที่สุดของจีน แต่ถูกทำลายทางเศรษฐกิจโดยการก้าวกระโดดไกลไปข้างหน้าและการปฏิวัติทางวัฒนธรรม ซึ่งนโยบายร่วมกันของทั้งสองทำให้การผลิตทางการเกษตรของมณฑลพังทลายลงสู่ระดับที่ไม่เคยปรากฎนับตั้งแต่คริสต์ทศวรรษ 1930 แม้จำนวนประชากรของมณฑลจะเพิ่มขึ้นอย่างมากก็ตาม สถานการณ์เศรษฐกิจย่ำแย่ถึงขนาดมีรายงานว่าประชาชนในเสฉวนต้องขายลูกสาวเอาอาหารมากิน
ในช่วงดำรงตำแหน่งอยู่ในเสฉวน จ้าวได้แนะนำการปฏิรูปที่มุ่งเน้นตลาดที่ประสบความสำเร็จหลายอย่าง ซึ่งแจกจ่ายที่ดินทำกินแก่ครอบครัวต่าง ๆ เพื่อใช้ส่วนตัว และอนุญาตให้ชาวนาขายพืชผลของตนในตลาดได้อย่างอิสระ นโยบายของเขายังอนุญาตให้ผู้จัดการโรงงานมีอำนาจตัดสินใจเองและมีแรงจูงใจด้านผลผลิตมากขึ้น การปฏิรูปส่งผลให้การผลิตภาคอุตสาหกรรมเพิ่มขึ้นร้อยละ 81 และผลผลิตทางการเกษตรเพิ่มขึ้นร้อยละ 25 ภายในสามปี การปฏิรูปของจ้าวทำให้เขาเป็นที่นิยมในเสฉวนจนคนในท้องถิ่นบัญญัติคำกล่าวที่ว่า: "要吃粮，找紫阳"; "yào chī liǎng, zhǎo Zǐyáng" (คำกล่าวนี้เป็นการเล่นคำพ้องเสียงชื่อของจ้าว แปลได้อย่างหลวม ๆ ว่า: "ถ้าคุณต้องการอาหาร จงมองหาจื่อหยาง")
ผู้นำสายปฏิรูป > การแนะนำตลาดหลักทรัพย์และการปฏิรูปการเงิน

จ้าวแนะนำตลาดหลักทรัพย์ในประเทศจีนและส่งเสริมการซื้อขายล่วงหน้าที่นั่น ใน ค.ศ. 1984 ด้วยการสนับสนุนของเขา ปักกิ่ง เซี่ยงไฮ้ และกว่างโจวจึงกลายเป็นเมืองทดลองที่ใช้ระบบหุ้นร่วมกัน อย่างไรก็ตาม บริษัทบางแห่งก็ออกหุ้นให้แก่พนักงานของตนเท่านั้น ในเดือนพฤศจิกายน ค.ศ. 1985 บริษัทได้จัดตั้งบริษัทออกหุ้นแห่งแรกในเซี่ยงไฮ้และออกหุ้นต่อสาธารณะจำนวน 10,000 หุ้น โดยหุ้นแต่ละตัวมีมูลค่าที่ตราไว้ 50 หยวน ซึ่งดึงดูดนักลงทุน จ้าวเป็นเจ้าภาพการประชุมทางการเงินในวันที่ 2 สิงหาคม ค.ศ. 1986 โดยเรียกร้องให้มีการนำระบบหุ้นร่วมไปปฏิบัติทั่วประเทศในปีถัดไป
จ้าวมีส่วนสำคัญในการดำเนินการเปิดเสรีราคาและตั้งคำถามว่าจีนควรใช้แนวทางการเปิดเสรีราคาแบบกะทันหันคล้ายกับการบำบัดแบบช็อกหรือแบบค่อยเป็นค่อยไปมากกว่ากัน "เมื่อเผชิญกับคำเตือนที่หลากหลายและเชื่อถือได้เกี่ยวกับความเสี่ยงที่ไม่อาจคาดการณ์ได้จากการปฏิรูปราคาแบบช็อกและความไม่แน่นอนเกี่ยวกับผลประโยชน์ที่ได้" ในที่สุดเขาก็ปฏิเสธการปฏิรูปราคาแบบช็อก จ้าวยอมรับข้อโต้แย้งที่ว่าข้อกังวลพื้นฐานในการปฏิรูปเศรษฐกิจคือการสร้างพลังให้กับองค์กรต่าง ๆ ภายในปลายฤดูร้อน ค.ศ. 1986 สิ่งที่เริ่มต้นภายใต้แนวคิด "การประสานงานปฏิรูปอย่างครอบคลุม" ได้รับการเจือจางลงเหลือเพียงการปรับราคาเหล็ก (แม้ราคาจะสำคัญและมีน้ำหนักเชิงสัญลักษณ์) เช่นเดียวกับการปฏิรูปภาษีและการเงินบางส่วน โครงการปฏิรูปของจ่าวใน ค.ศ. 1987 และต้นปี ค.ศ. 1988 มุ่งเน้นไปที่การผสมผสานการทำสัญญาวิสาหกิจและยุทธศาสตร์การพัฒนาชายฝั่ง
อย่างไรก็ตาม ข้อเสนอของจ้าวในเดือนพฤษภาคม ค.ศ. 1988 ที่จะเร่งปฏิรูปราคาได้นำไปสู่การร้องเรียนอย่างกว้างขวางเกี่ยวกับภาวะเงินเฟ้อที่เพิ่มสูงขึ้น โดยเปิดโอกาสให้กับฝ่ายต่อต้านการปฏิรูปอย่างรวดเร็วในการเรียกร้องให้มีการรวบอำนาจควบคุมเศรษฐกิจเข้าสู่ศูนย์กลางมากขึ้น และการห้ามที่เข้มงวดขึ้นต่ออิทธิพลของชาติตะวันตก ทำให้เกิดการอภิปรายทางการเมืองอย่างเข้มข้นในช่วงฤดูหนาว ค.ศ. 1988 ถึง 1989
ผู้นำสายปฏิรูป > ความสัมพันธ์กับผู้อาวุโสพรรค

เนื่องจากจ้าวก้าวขึ้นสู่อำนาจผ่านการทำงานในมณฑลต่าง ๆ เขาจึงไม่เคยมีความสัมพันธ์ที่แน่นแฟ้นกับผู้นำพรรคในปักกิ่งเลย เนื่องจากเขาเป็นผู้นำสันนิบาตเยาวชนคอมมิวนิสต์ในคริสต์ทศวรรษ 1950 จ้าวจึงมักอาศัยการสนับสนุนจากอดีตสมาชิก และศัตรูของจ้าวก็กล่าวหาเขาว่าส่งเสริม "กลุ่มสันนิบาตเยาวชนคอมมิวนิสต์" ภายในพรรคคอมมิวนิสต์จีน ในบรรดาผู้อาวุโสพรรคของปักกิ่ง เฉิน ยฺหวินและหลี่ เซียนเนี่ยนต่างก็วิพากษ์วิจารณ์จ้าวและนโยบายของเขาอย่างชัดเจน
แม้เฉินจะวิจารณ์จ้าว แต่เขาก็เป็นผู้อาวุโสพรรคที่จ้าวเคารพมากที่สุด และจ้าวมักจะพยายามปรึกษาหารือกับเฉินก่อนจะนำนโยบายใหม่มาใช้ หลี่รู้สึกไม่พอใจจ้าวเป็นการส่วนตัวเนื่องจากจ้าวสนใจวัฒนธรรมต่างประเทศ และความเต็มใจของเขาที่จะเรียนรู้จากโมเดลเศรษฐกิจที่ประสบความสำเร็จนอกประเทศจีน ตามที่จ้าวกล่าวไว้ หลี่ เซียนเนี่ยน "เกลียดฉันเพราะฉันดำเนินการปฏิรูปของเติ้ง เสี่ยวผิง แต่เพราะเป็นเรื่องยากสำหรับเขาที่จะคัดค้านเติ้งอย่างเปิดเผย เขาจึงใช้ฉันเป็นเป้าของฝ่ายค้านแทน"
จ้าวเขียนถึงหู เย่าปังด้วยความรู้สึกอบอุ่นในบันทึกความทรงจำของเขา และเห็นด้วยกับหูโดยรวมในเรื่องทิศทางการปฏิรูปเศรษฐกิจของจีน แม้เติ้ง เสี่ยวผิงจะเป็นผู้สนับสนุนจ้าวเพียงคนเดียวในบรรดาผู้อาวุโสพรรค แต่การสนับสนุนของเติ้งก็เพียงพอที่จะปกป้องจ่าวตลอดอาชีพการงานของจ้าว กระทั่งในเดือนเมษายน ค.ศ. 1989 หนึ่งเดือนก่อนอาชีพการงานของจ้าวจะจบลงอย่างน่าเศร้า เติ้งได้ให้คำยืนยันแก่จ้าวว่าเขาได้รับการสนับสนุนจากเฉิน ยฺหวินและหลี่ เซียนเนี่ยนให้ดำรงตำแหน่งเลขาธิการพรรคอีกสองวาระเต็ม
ในช่วงครึ่งหลังของปี ค.ศ. 1988 พบว่าการสนับสนุนทางการเมืองของจ้าวลดลงมากขึ้น จ้าวพบว่าตนเองอยู่ในการต่อสู้แย่งชิงอำนาจกับผู้อาวุโสของพรรคหลายฝ่ายที่เริ่มไม่พอใจกับแนวทางปล่อยปละของจ่าวในการจัดการเรื่องอุดมการณ์ จ้าวพบว่าตนเองอยู่ในการต่อสู้ชิงอำนาจกับผู้อาวุโสพรรคหลายฝ่ายที่เริ่มไม่พอใจกับแนวทางละเลยของจ้าวในการจัดการเรื่องอุดมการณ์ กลุ่มอนุรักษ์นิยมในกรมการเมือง นำโดยนายกรัฐมนตรีหลี่ เผิง และรองนายกรัฐมนตรีเหยา อี้หลิน มักมีความขัดแย้งกับจ้าวอยู่เสมอในการกำหนดนโยบายเศรษฐกิจและการคลัง จ้าวอยู่ภายใต้แรงกดดันที่เพิ่มขึ้นในการปราบปรามการทุจริตที่ลุกลามโดยเจ้าหน้าที่ชั้นผู้น้อยและสมาชิกครอบครัวของพวกเขา ในช่วงต้นปี ค.ศ. 1989 เป็นที่ชัดเจนว่าจ้าวต้องเผชิญกับการต่อสู้ที่ยากลำบากมากขึ้นเรื่อย ๆ และเขาอาจรู้ว่ากำลังต่อสู้เพื่อความอยู่รอดทางการเมืองของตนเอง หากจ้าวไม่สามารถพลิกสถานการณ์ได้อย่างรวดเร็ว การเผชิญหน้ากับกลุ่มอนุรักษ์นิยมของพรรคก็เป็นสิ่งที่หลีกเลี่ยงไม่ได้ การประท้วงของนักศึกษาที่เกิดจากการเสียชีวิตกะทันหันของหูเย่าปัง อดีตเลขาธิการพรรคคอมมิวนิสต์จีน ผู้ซึ่งได้รับการยกย่องอย่างกว้างขวางว่าเป็นผู้นำที่มีแนวคิดปฏิรูป ก่อให้เกิดวิกฤตที่ทำให้จ้าวถูกบังคับให้เผชิญหน้ากับศัตรูทางการเมืองของเขา[ต้องการอ้างอิง]
การประท้วงที่จัตุรัสเทียนอันเหมิน > สุนทรพจน์ต่อนักศึกษา

ไม่นานก่อนเวลา 05:00 น. ของวันที่ 19 พฤษภาคม จ้าวปรากฏตัวที่จัตุรัสเทียนอันเหมินและเดินท่ามกลางกลุ่มผู้ประท้วง เขาใช้โทรโข่งกล่าวสุนทรพจน์อันโด่งดังต่อนักศึกษาที่มารวมตัวกันอยู่ที่จัตุรัส ออกอากาศครั้งแรกผ่านทางสถานีโทรทัศน์วิทยุกลางแห่งประเทศจีนทั่วประเทศ และรายงานโดยสำนักข่าวซินหัว ด้านล่างนี้เป็นเวอร์ชันแปล:
นักศึกษาทั้งหลายเรามาช้าเกินไป เราขออภัย คุณพูดถึงเรา วิจารณ์เรา มันเป็นสิ่งจำเป็น เหตุผลที่ฉันมาที่นี่ไม่ใช่เพื่อขออภัยคุณ ที่อยากจะบอกคือพวกคุณทุกคนอ่อนแอลง คุณอดอาหารประท้วงมา 7 วันแล้ว คุณทำแบบนี้ต่อไปไม่ได้  เมื่อเวลาผ่านไป ร่างกายคุณอาจเสียหายเกินกว่าจะซ่อมแซม ซึ่งอาจเป็นอันตรายถึงชีวิต สิ่งสำคัญที่สุดตอนนี้คือการหยุดการประท้วง ฉันรู้ว่าการอดอาหารของคุณนั้นก็เพื่อหวังว่าพรรคและรัฐบาลจะให้คำตอบที่น่าพอใจแก่คุณ ฉันรู้สึกว่าการสื่อสารของเรามีความเปิดกว้าง ปัญหาบางอย่างสามารถแก้ไขได้ด้วยขั้นตอนบางอย่างเท่านั้น เช่น คุณกล่าวถึงลักษณะของเหตุการณ์ คำถามเรื่องความรับผิดชอบ ฉันรู้สึกว่าปัญหาเหล่านี้สามารถแก้ไขได้ในที่สุด และเราสามารถบรรลุข้อตกลงร่วมกันในที่สุด กระนั้น คุณควรรู้ด้วยว่าสถานการณ์นี้มันซับซ้อนมาก และจะเป็นกระบวนการที่ยืดเยื้อยาวนาน คุณไม่สามารถอดอาหารและยังคงยืนกรานจะรับคำตอบที่น่าพอใจได้นานกว่า 7 วัน
คุณยังเด็ก เราแก่แล้ว คุณต้องมีสุขภาพแข็งแรง และมองเห็นวันที่จีนบรรลุสี่ทันสมัย ต่างจากคุณ เราแก่แล้ว และไม่สำคัญอีกต่อไป ไม่ใช่เรื่องง่ายสำหรับประเทศนี้และพ่อแม่ของคุณที่จะสนับสนุนการเรียนมหาวิทยาลัยของคุณ ตอนนี้พวกคุณอายุราว 20 และกำลังจะสละชีวิตของตัวเองอย่างง่ายดาย นักศึกษาคิดอย่างมีเหตุผลไม่ได้หรือ ตอนนี้สถานการณ์ร้ายแรงมาก ทุกคนคงรู้ดีว่าพรรคและประเทศชาติวิตกกังวลมาก สังคมของเราก็วิตกกังวลมากเช่นกัน นอกจากนี้ ปักกิ่งเป็นเมืองหลวง สถานการณ์กำลังเลวร้ายลงเรื่อย ๆ ทั่วทุกแห่ง ไม่สามารถดำเนินต่อไปได้ นักศึกษาทุกคนมีความปรารถนาดีและทำเพื่อประเทศชาติ แต่หากสถานการณ์ยังเป็นแบบนี้ต่อไป จะสูญเสียการควบคุม และเกิดผลกระทบร้ายแรงต่อที่อื่นด้วย
สรุปแล้ว ฉันมีความปรารถนาเพียงหนึ่งเดียว หากคุณหยุดการอดอาหาร รัฐบาลจะไม่ปิดประตูการเจรจาเด็ดขาด! คำถามที่คุณยกขึ้นมา เราสามารถคุยกันต่อได้ ถึงแม้ว่าจะช้าไปหน่อย แต่เราก็สามารถบรรลุข้อตกลงในบางประเด็นได้ วันนี้ฉันแค่อยากพบกับนักศึกษาและแสดงความรู้สึกของเรา ฉันหวังว่านักศึกษาจะคิดเกี่ยวกับเรื่องเหล่านี้อย่างใจเย็น สถานการณ์นี้ไม่อาจแก้ไขได้อย่างชัดเจนภายใต้สถานการณ์ที่ไม่สมเหตุสมผล พวกคุณทุกคนมีความแข็งแกร่ง แม้ว่าคุณยังเด็กอยู่ก็ตาม เราก็เคยเป็นเด็กมาก่อน เราประท้วงและวางร่างกายของเราบนรางรถไฟ เราไม่เคยคิดว่าอนาคตจะเกิดอะไรขึ้น ท้ายที่สุดนี้ ฉันขอวิงวอนนักศึกษาให้คิดถึงอนาคตอย่างใจเย็นอีกครั้ง มีหลายสิ่งที่สามารถแก้ไขได้ หวังว่าทุกคนจะหยุดการอดอาหารในเร็ว ๆ นี้ ขอบคุณ
หลังโค้งคำนับ ผู้คนก็เริ่มปรบมือ และนักศึกษาบางคนถึงกับร้องไห้ออกมา นั่นเป็นการปรากฏตัวต่อสาธารณะครั้งสุดท้ายของจ้าว เนื่องจากจ้าวถูกผู้อาวุโสพรรคขับไล่ก่อนที่จะมาจัตุรัส วลี "เราแก่แล้วและไม่สำคัญ" (我们已经老了，无所谓) และคำพูดของจ้าวได้กลายเป็นส่วนหนึ่งของการประท้วงที่รู้จักกันดี แรงบันดาลใจในการมาเยือนของจ้าวยังคงเป็นหัวข้อถกเถียงจนถึงทุกวันนี้ ตามที่อู๋ กั๋วกวง อดีตผู้เขียนคำปราศรัยของจ้าวกล่าว บางคนกล่าวว่าเขาไปที่จัตุรัสโดยหวังว่าท่าทีปรองดองจะช่วยให้เขามีอำนาจต่อรองกับกลุ่มสายแข็ง เช่น นายกรัฐมนตรีหลี่ เผิง ได้ คนอื่น ๆ เชื่อว่าเขาสนับสนุนผู้ประท้วงและประเมินความเสี่ยงในการแตกหักกับผู้นำผิดไป
ถูกกักบริเวณในบ้าน

จ้าวใช้ชีวิตภายใต้การกักบริเวณในบ้านเลขที่ 6 ซอยฟู่เฉียง [zh] เขตตงเฉิง ใจกลางกรุงปักกิ่ง ใกล้กับจงหนานไห่เป็นเวลา 15 ปีโดยมีภรรยาคอยดูแล บ้านพักซึ่งจัดหาโดยรัฐบาลปักกิ่ง เคยเป็นของช่างทำผมของพระพันปีซูสีไทเฮาแห่งราชวงศ์ชิง และของหู เย่าปังก่อนที่เขาจะเสียชีวิตใน ค.ศ. 1989 บ้านหลังนี้เป็นแบบซื่อเหอยฺเวี่ยนแบบดั้งเดิม มีลานบ้าน 3 แห่ง ลานด้านหน้าประกอบด้วยห้องทำงานกับห้องนอนและมีเจ้าหน้าที่รักษาความปลอดภัยคอยดูแล ห้องทำงานของจ้าวตั้งอยู่ในลานที่สอง ขณะที่ลานชั้นในสุดเป็นที่ตั้งของที่พักอาศัย ซึ่งจ้าวอาศัยอยู่กับภรรยาและครอบครัวของลูกสาวของเขา
จ้าวอยู่ภายใต้การดูแลอย่างเข้มงวด และมีรายงานว่าเขาถูกล็อกอยู่ในบ้านด้วยกุญแจล็อกจักรยาน เขาออกจากบริเวณลานบ้านหรือต้อนรับผู้มาเยี่ยมได้เฉพาะเมื่อได้รับอนุญาตจากผู้บริหารสูงสุดของพรรคเท่านั้น ตั้งแต่คริสต์ทศวรรษ 1990 จ้าวได้รับอนุญาตให้ไปพักผ่อนภายในประเทศจีนภายใต้การเฝ้าระวัง ซึ่งรวมถึงการเดินทางไปเล่นกอล์ฟทางตอนใต้ของจีน โดยได้รับอนุญาตจากเจ้าหน้าที่ระดับสูงของพรรค ในช่วงเวลาดังกล่าว มีภาพถ่ายของจ้าวที่มีผมสีเทาเพียงไม่กี่ภาพที่รั่วไหลออกสู่สื่อ
แม้จ้าวจะถูกกักบริเวณในบ้าน แต่ก็ไม่มีการแจ้งข้อกล่าวหาอย่างเป็นทางการต่อเขาเลย และเขาไม่ได้ถูกขับออกจากพรรคคอมมิวนิสต์จีน เขายังคงได้รับอนุญาตให้อ่านเอกสารลับ ตามที่นิตยสาร Open Magazine [zh] ซึ่งตั้งอยู่ในฮ่องกงรายงาน เติ้งมองว่าจ้าวไม่ใช่ "ผู้แบ่งแยกพรรค" หรือ "ผู้สนับสนุนการเปลี่ยนแปลงครั้งใหญ่" โดยบอกกับจ้าวว่าประวัติของเขานั้นดี 70% และชั่ว 30% คล้ายกับสถานการณ์ของเติ้งภายใต้การนำของเหมาใน ค.ศ. 1976 อย่างไรก็ตาม เบ็กเกอร์ได้โต้แย้งในคำไว้อาลัยของจ้าวว่าเติ้งและผู้ใต้บังคับบัญชาของเขา "เชื่ออย่างสุดใจว่าจ้าวอยู่เบื้องหลังการประท้วง"
หลังจากปี ค.ศ. 1989 จ้าวยังคงมีทัศนคติทางอุดมการณ์แปลกแยกจากรัฐบาลจีน เขาได้รับความนิยมในหมู่ผู้ที่เชื่อว่ารัฐบาลผิดที่สั่งการสังหารหมู่ที่เทียนอันเหมิน และพรรคควรประเมินจุดยืนของตนเกี่ยวกับการประท้วงของนักศึกษาอีกครั้ง เขายังคงเรียกร้องให้ผู้นำระดับสูงของจีนรับผิดชอบต่อการโจมตีครั้งนี้ และปฏิเสธที่จะยอมรับแนวทางอย่างเป็นทางการของพรรคที่ว่าการชุมนุมประท้วงนั้นเป็นส่วนหนึ่งของ "การกบฏต่อต้านการปฏิวัติ" จ้าวเขียนจดหมายถึงรัฐบาลจีนอย่างน้อยสองครั้ง โดยเสนอให้มีการประเมินเหตุการณ์สังหารหมู่ที่เทียนอันเหมินใหม่ จดหมายฉบับหนึ่งปรากฏในวันก่อนการประชุมสมัชชาใหญ่พรรคคอมมิวนิสต์จีนครั้งที่ 15 อีกฉบับหนึ่งปรากฏในระหว่างการเยือนจีนของประธานาธิบดีบิล คลินตันแห่งสหรัฐใน ค.ศ. 1998 ทั้งสองฉบับนี้ไม่เคยถูกตีพิมพ์ในจีนแผ่นดินใหญ่ ท้ายที่สุด จ้าวก็ได้ยึดถือความเชื่อหลายอย่างที่รุนแรงกว่าตำแหน่งใด ๆ ที่เคยแสดงออกขณะอยู่ในอำนาจ จ้าวเริ่มมีความเชื่อว่าจีนควรนำเอาเสรีภาพสื่อ เสรีภาพในการชุมนุม ระบบตุลาการอิสระ และประชาธิปไตยแบบหลายพรรคการเมืองมาใช้
เสียชีวิต

ในเดือนกุมภาพันธ์ ค.ศ. 2004 จ้าวมีอาการปอดบวมจนปอดล้มเหลว ทำให้เขาต้องเข้ารักษาตัวในโรงพยาบาลเป็นเวลาสามสัปดาห์ จ้าวถูกนำส่งโรงพยาบาลอีกครั้งด้วยอาการปอดบวมในวันที่ 5 ธันวาคม ค.ศ. 2004 รายงานการเสียชีวิตของเขาถูกปฏิเสธอย่างเป็นทางการในต้นเดือนมกราคม ค.ศ. 2005 ต่อมาในวันที่ 15 มกราคม มีรายงานว่าเขาอยู่ในอาการโคม่าหลังเกิดโรคหลอดเลือดสมองหลายครั้ง ตามรายงานของซินหัว รองประธานเจิ้ง ชิ่งหง ตัวแทนคณะผู้นำส่วนกลางพรรค ได้เข้าเยี่ยมจ้าวที่โรงพยาบาล จ้าวเสียชีวิตในวันที่ 17 มกราคมที่โรงพยาบาลปักกิ่ง เวลา 07:01 น. ขณะมีอายุได้ 85 ปี เขามีภรรยาคนที่สองชื่อเหลียง ปั๋วฉี และลูกอีกห้าคน (ลูกสาวและลูกชายสี่คน) ที่ยังมีชีวิตอยู่
เสียชีวิต > การตอบสนองของรัฐบาลและในประเทศ

หลังการเสียชีวิตของจ่าว ผู้นำจีนเกรงว่าจะเกิดเหตุการณ์ไม่สงบทางสังคมคล้ายกับเหตุการณ์ที่เกิดขึ้นภายหลังการเสียชีวิตของหู เย่าปัง เพื่อจัดการกับข่าวการเสียชีวิตของจ้าว รัฐบาลจีนได้จัดตั้ง "คณะผู้นำตอบสนองเหตุฉุกเฉินขนาดเล็ก" ขึ้น โดยประกาศ "ช่วงเวลาแห่งความอ่อนไหวอย่างยิ่ง" และสั่งการให้ตำรวจติดอาวุธประชาชนเตรียมพร้อมเป็นพิเศษ เพื่อป้องกันไม่ให้เกิดการชุมนุมประท้วงครั้งใหญ่ในเมืองหลวง คณะฉุกเฉินจึงสั่งให้กระทรวงรถไฟตรวจคัดกรองผู้เดินทางที่มุ่งหน้าไปปักกิ่ง เพื่อป้องกันไม่ให้มีการรำลึกถึงจ้าวในที่สาธารณะ ทางการจีนจึงเพิ่มการรักษาความปลอดภัยในจัตุรัสเทียนอันเหมินและบ้านของจ้าว มหาวิทยาลัยต่าง ๆ ในปักกิ่งยังเพิ่มการรักษาความปลอดภัย โดยแจ้งให้คณาจารย์คอยดูแลนักศึกษาของตนเพื่อป้องกันการประท้วง ในเวลานั้น นักศึกษาส่วนใหญ่ที่ได้รับสัมภาษณ์โดย เดอะนิวยอร์กไทมส์ แทบไม่รู้อะไรเลยเกี่ยวกับจ้าว ซึ่งเกี่ยวข้องกับการตรวจพิจารณาของรัฐบาลและข้อจำกัดเกี่ยวกับการแสดงออกทางการเมือง
รัฐบาลจีนยังสั่งสถานีโทรทัศน์และวิทยุภายในประเทศไม่ให้ออกอากาศข่าวดังกล่าว ผู้ที่ได้รับอนุญาตให้รายงานเรื่องดังกล่าวได้รับคำสั่งให้เรียกเขาว่า "สหาย" เท่านั้น โดยไม่ได้กล่าวถึงตำแหน่งผู้นำในอดีตของเขา
ภายใต้หัวข่าว "สหายจ้าวจื่อหยางเสียชีวิตแล้ว" คำไว้อาลัยอย่างเป็นทางการของจ้าวระบุว่า "สหายจ้างทุกข์ทรมานด้วยโรคต่าง ๆ มากมายที่ส่งผลต่อระบบทางเดินหายใจ ระบบหัวใจ และหลอดเลือดเป็นเวลานาน และต้องเข้ารับการรักษาตัวในโรงพยาบาลหลายครั้ง อาการของเขาแย่ลงเมื่อเร็ว ๆ นี้ และเสียชีวิตเมื่อวันจันทร์หลังจากไม่ตอบสนองต่อการรักษาฉุกเฉินทั้งหมด" หนังสือพิมพ์จีนทุกฉบับลงข่าวการเสียชีวิตของเขาเพียง 59 คำในวันถัดจากวันที่เขาเสียชีวิต ทำให้ช่องทางหลักในการเผยแพร่ข่าวผ่านทางอินเทอร์เน็ตกลายเป็นเพียงช่องทางเดียว ฟอรัมอินเทอร์เน็ตของจีน รวมถึงฟอรัม Strong Nation และฟอรัมที่จัดโดย SINA.com, ซินหัว และเหรินหมินรื่อเป้า เต็มไปด้วยข้อความแสดงความเสียใจต่อจ้าว: "กาลเวลาจะพิสูจน์ความบริสุทธิ์ของเขา" ผู้แสดงความเห็นรายหนึ่งเขียนไว้ และอีกรายหนึ่งเขียนว่า "เราจะคิดถึงคุณตลอดไป" ผู้ดูแลระบบลบข้อความเหล่านี้ทันที ส่งผลให้มีการโพสต์โจมตีผู้ดูแลระบบมากขึ้นสำหรับการกระทำของพวกเขา รัฐบาลจีนประสบความสำเร็จในการทำให้ข่าวการเสียชีวิตของจ้าวไม่เปิดเผยต่อสาธารณชนในจีนแผ่นดินใหญ่ ไม่มีการตอบรับอย่างเปิดเผยต่อสาธารณชน แม้ผู้แสดงความเห็นออนไลน์บางรายจะระบุว่าพวกเขาวางแผนที่จะซื้อพวงหรีดเพื่อไว้อาลัยการเสียชีวิตของเขา หรือยืนสงบนิ่งเป็นเวลา 3 นาทีเพื่อรำลึกถึงจ้าวก็ตาม
ในฮ่องกง มีผู้คนประมาณ 10,000–15,000 คนเข้าร่วมพิธีจุดเทียนรำลึกถึงจ้าว ซึ่งจัดโดยพันธมิตรฮ่องกงเพื่อสนับสนุนขบวนการประชาธิปไตยรักชาติแห่งประเทศจีน